Auguste Marie av Slesvig-Holsten-Gottorp

Auguste Marie av Slesvig-Holsten-Gottorp (født 6. februar 1649, død 25. april 1728) var markgrevinne av Baden-Durlach. 

Hun ble født på Gottorp som datter av hertug Frederik III og hustru Marie Elisabeth av Sachsen. Den 15. mai 1670 giftet hun seg på morens enkesete i Husum med Frederik VII av Baden-Durlach (1647–1709). Sammen fikk de elleve barn. Etter ektemannens død i 1709, bodde hun til sin død på slottet Augustenburg ved Durlach, som hun hadde fått av sin mann i bryllupsgave.

Referanser 

Huset Slesvig-Holsten-Gottorp